Ranetki

Ranetki () emakumez osatutako pop-rock musika talde errusiarra izan zen, 2005ean sortua eta 2019an desegina. "Piat zviozd" () eta "Eurosonic 2008" lehiaketetan sarituak, 2009an 2 Muz-TV sari irabazi zituzten disko onenaren eta soinu-banda onenaren kategorietan. Arrakasta handia lortu zuten beraien "O Tebe" abestia Grand Theft Auto IV bideo-jokoaren soinu-bandan agertu ondoren.

 Taldekideak 
 Taldearen azken osaketa 
 Niuta Ranetka (Anna Dmitrievna Baidavletova, 1992ko azaroaren 26an Stavropolen jaioa) — bateria, ahotsa. «Nine Lives» taldeko abeslaria izandakoa (2008an).
 Zhenia Ranetka (Jevgenia Aleksandrovna Ogurtsova, 1990eko martxoaren 29an Moskun jaioa) — klabierra, ahotsa.
 Nataxa Ranetka (Natalia Nikolaievna Milnitxenko, 1990eko apirilaren 6an Moskun jaioa) — gitarra, koroak. 2009an Sergei Milnitxenko ekoizlearekin ezkondu zen.
 Lena Ranetka (Jelena Nikolaievna Tretiakova, 1988ko abenduaren 23an Poloniako Legnica hirian jaioa) — baxu elektrikoa, ahotsa.

 Taldekide ohiak 
 Lera Kozlova (Valeria Sergeievna Kozlova) — bateria, ahotsa.
 Ania Rudneva (Anna Olegovna Rudneva) — gitarra erritmikoa, ahotsa.
 Alina Petrova — baxu elektrikoa.
 Lena Galperina (Jelena Galperina) — ahotsa.

 Diskografia 
 Estudioko diskoak 
 «Ranetki» () (2006)
 «Prixlo naxe vremia () (2009)
 «Ne zabudu nikogda» () (2010)
 «Vernite Rok-n-Roll!!!» ) (2011)
 «Vernite Ranetok!!!» ) (2012)

 Soinu-bandak 
 «Originalny saundtrek» () (Ranetki telesailean) (2008)

 Singleak 
 Sliozy — Liod () (2010)

 Kanpo estekak 
  Ranetkiren webgune ofiziala

Kategoria:Errusiako musika taldeak
Kategoria:Errusiako rock musika taldeak
Kategoria:Emakumezko musika taldeak